Der når næsten at gå ét helt år uden en jernbanebro over Limfjorden. Og det er de fleste politikere, borgere med flere enige om, at det ikke er godt nok. Derfor har flere politiske partier foreslået forskellige kompensationsmuligheder til de trængte rejsende. Og nu følger Dansk Folkeparti trop. - Nordjyderne er et tålmodigt og sindigt folkefærd, men nu synes jeg ærligt talt, at der er trukket rigeligt med veksler på deres tålmodighed. Nu må vi have lavet en løsning. Og så skal passagererne have kompensation. Jeg synes, at man skal køre gratis frem til broen åbner - eller i hvert fald i julemåneden, siger Dansk Folkepartis transportordfører Kim Christiansen. Jernbanebroen har været i stykker siden påsejlingen af et finsk fragskib i slutningen af marts. BaneDanmark har oplyst, at broen først bliver fuldt repareret i det nye år.

Opsummering:
Nordjyderne har fortjent en julegave i form af gratis offentlig transport. Det mener DF efter de mange problemer med jernbanebroen.